*****

ΚΑΝΟΝΙΣΜΟΣ (ΕΟΚ) αριθ. 2775/87 ΤΗΣ ΕΠΙΤΡΟΠΗΣ

της 17ης Σεπτεμβρίου 1987

για τροποποίηση του κανονισμού (ΕΟΚ) αριθ. 152/87 που καθορίζει για την περίοδο από την 1η Ιανουαρίου έως τις 31 Δεκεμβρίου 1987 τη μέγιστη ποσότητα ορισμένων προϊόντων του τομέα των λιπαρών ουσιών που θα τεθούν στην κατανάλωση και θα εισαχθούν στην Ισπανία και την Πορτογαλία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 475/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος ελέγχου των τιμών και των ποσοτήτων που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών (1), και ιδίως το άρθρο 16,

τον κανονισμό (ΕΟΚ) αριθ. 476/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος ελέγχου των τιμών και των ποσοτήτων που τίθενται στην κατανάλωση στην Πορτογαλία ορισμένων προϊόντων του τομέα των λιπαρών ουσιών (2), όπως τροποποιήθηκε από τον κανονισμό (ΕΟΚ) αριθ. 1920/87 (3), και ιδίως το άρθρο 14,

Εκτιμώντας:

ότι το άρθρο 2 παράγραφος 2 του κανονισμού (ΕΟΚ) αριθ. 1183/86 της Επιτροπής της 21ης Απριλίου 1986 που θεσπίζει τις λεπτομέρειες του καθεστώτος ελέγχου των τιμών και των ποσοτήτων που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών (4), όπως τροποποιήθηκε τελευταία από τον κανονισμό (ΕΟΚ) αριθ. 1664/87 (5), προβλέπει τον καθορισμό και τις ποσότητες των ηλιανθόσπορων που συγκομίζονται στην Ισπανία, που μπορούν να επωφεληθούν από την αντισταθμιστική ενίσχυση που αναφέρεται στο άρθρο 14 του κανονισμού (ΕΟΚ) αριθ. 475/86·

ότι οι ποσότητες που μπορούν να τεθούν στην κατανάλωση ή να εισαχθούν στην Ισπανία και την Πορτογαλία καθορίστηκαν από τον κανονισμό (ΕΟΚ) αριθ. 152/87 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 2212/87 (7)·

ότι, κατά τη διάρκεια του 1986, οι εξαγωγές ηλιανθελαίου που επετράπησαν με βάση τους όρους του άρθρου 1 του κανονισμού (ΕΟΚ) αριθ. 475/86 δεν πραγματοποιήθηκαν· ότι ο κανονισμός (ΕΟΚ) αριθ. 1183/86 προβλέπει ότι μπορεί να χορηγηθεί αντισταθμιστική ενίσχυση στο ηλιανθέλαιο, που αντιστοιχεί σε εκείνη που μπορεί να ληφθεί στην Ισπανία από τους σπόρους αυτούς · ότι, λαμβάνοντας υπόψη τους κινδύνους διαταράξεως της ισπανικής αγοράς, θα πρέπει να επιτραπεί η αύξηση της ποσότητας των ηλιανθόσπορων που μπορούν να εξαχθούν επωφελούμενοι της αντισταθμιστικής ενίσχυσης·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη τηγς Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 3 του κανονισμού (ΕΟΚ) αριθ. 152/87, ο αριθμός «113 000» αντικαθίσταται από τον αριθμό «195 000».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Σεπτεμβρίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 53 της 1. 3. 1986, σ. 47.

(2) ΕΕ αριθ. L 53 της 1. 3. 1986, σ. 51.

(3) ΕΕ αριθ. L 183 της 3. 7. 1987, σ. 18.

(4) ΕΕ αριθ. L 107 της 24. 4. 1986, σ. 17.

(5) ΕΕ αριθ. L 155 της 16. 6. 1987, σ. 9.

(6) ΕΕ αριθ. L 20 της 22. 1. 1987, σ. 8.

(7) ΕΕ αριθ. L 204 της 25. 7. 1987, σ. 41.